Document ID: 31982R0199

KOMISSION ASETUS (ETY) N:o 199/82,
annettu 27 päivänä tammikuuta 1982,
tavaroiden luokittelusta yhteisen tullitariffin alanimikkeeseen 23.07 B I a
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin (vähemmän kuin 10 prosenttia tärkkelystä sisältävään) maissigluteenikantajaan lisätystä ronidatsolista (INN) (12 prosenttia kuiva-aineen painosta) koostuvaa esiseosta, joka on tarkoitettu käytettäväksi lisärehun valmistukseen,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3300/81(3), liitteenä olevan yhteisen tullitariffin nimikkeeseen 23.07 kuuluvat valmisteet, jollaisia käytetään eläinten ruokintaan,
kyseistä esiseosta ei ole valmistettu eläinlääkinnälliseen käyttöön, vaikka se sisältää lääkeainetta; sillä on samat ominaisuudet kuin nimikkeeseen 23.07 kuuluvien kaltaisilla valmisteilla, joita käytetään eläinten ruokintaan (ks. myös tulliyhteistyöneuvoston nimikkeistön selitykset, nimike 23.07, II osan C kohta); nimikkeestä 23.07 on syytä soveltaa alanimikettä 23.07 B I a, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Maissigluteenikantajaan (joka sisältää vähemmän kuin 10 prosenttia tärkkelystä) lisätystä ronidatsolista (INN) (12 prosenttia kuiva-aineen painosta) koostuva esiseos, joka on tarkoitettu käytettäväksi lisärehun valmistukseen, kuuluu yhteisen tullitariffin alanimikkeeseen
23.07 Makeutettu rehu; muut valmisteet, jollaisia käytetään eläinten ruokintaan:
B. muut, joissa on yhdessä tai erikseen, myös muiden aineiden kanssa sekoitettuina, tärkkelystä, maitotuotteita tai nimikkeisiin 17.02 B ja 21.07 F II kuuluvaa glukoosia, glukoosisiirappia, maltodekstriiniä tai maltodekstriinisiirappia:
I. joissa on tärkkelystä, glukoosia, glukoosisiirappia, maltodekstriiniä tai maltodekstriinisiirappia:
a) joissa ei ole tärkkelystä tai joissa on enintään 10 painoprosenttia tärkkelystä.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 1982.

Labels: 3
6